
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


15 Δεκεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 4441 


ΑΠΟΦΑΣΕΙΣ 


Διαδικασία μεταβολής της φορολογικής κατοικί¬ 
ας κατ'εφαρμογή των διατάξεων του ν.4172/2013 
και του ν.4174/2013. 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ 
ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις 

α) Της παραγράφου 1 του άρθρου 5, των παραγράφων 
4 και 5 του άρθρου 10 και της παραγράφου 1 του άρθρου 
16 του ν.41 74/2013 (ΑΊ 70). 

β)Του Κεφαλαίου Α'«Σύσταση Ανεξάρτητης Αρχής Δη¬ 
μοσίων Εσόδων» του ν.4389/2016 (Α' 94) και ειδικότερα 
της υποπαραγράφου δ της παραγράφου 2 του άρθρου 2, 
του άρθρου 7, των παραγράφων 1 και 5 του άρθρου 14 
και του άρθρου 41 αυτού. 

γ) Της παραγράφου 2 του άρθρου 4 του ν.4172/2013. 

δ)Του ν. 1497/1984 (ΑΊ88) «Κύρωση Σύμβασηςπου 
καταργεί την υποχρέωση επικύρωσης των αλλοδαπών 
δημόσιων εγγράφων». 

ε) Τ ου άρθρου 11 του ν.2690/1999 (Α'45) «Κύρωση του 
Κώδικα Διοικητικής Διαδικασίας και άλλες διατάξεις». 

στ) Της αριθ. Δ. ΟΡΓ. Α 1036960 ΕΞ 2017/10.3.2017 
(Β'968) απόφασης του Διοικητή της Ανεξάρτητης Αρχής 
Δημοσίων Εσόδων «Οργανισμός της Ανεξάρτητης Αρχής 
Δημοσίων Εσόδων (Α.Α.Δ.Ε.)», όπωςτροποποιήθηκε, συ¬ 
μπληρώθηκε και ισχύει. 

2. Την αριθ. Δ6Α 1015213 ΕΞ 2013/28.1.2013 (ΒΊ30 
και Β'372) απόφαση του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων 
στον Γενικό Γραμματέα της Γενικής Γραμματείας Δημο¬ 
σίων Εσόδων του Υπουργείου Οικονομικών», όπως συ¬ 
μπληρώθηκε, τροποποιήθηκε και ισχύει, σε συνδυασμό 
με τις διατάξεις της υποπαραγράφου α'της παρ.3 του 
άρθρου 41 του ν.4389/2016. 

3. Την αριθ. 1 της 20.01.2016 (Υ.Ο.Δ.Δ.18) πράξη του 
Υπουργικού Συμβουλίου «Επιλογή και διορισμός Γενικού 
Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών», σε συνδυασμό με τις 
διατάξεις του πρώτου εδαφίου της παραγράφου 10 του 
άρθρου 41 του ν.4389/2016. 


4. Την ανάγκη επικαιροποίησης της διαδικασίας με¬ 
ταβολής της φορολογικής κατοικίας, όπως αυτή κα¬ 
θορίσθηκε με την ΠΟΑ. 1058/2015 (Β'459/26.3.2015) 
απόφαση ΓΓΔΕ. 

5. Τις αποφάσεις 1445/2016 και 1215/2017 του Συμ¬ 
βουλίου της Επικράτειας. 

6. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

1 .Το φυσικό πρόσωπο το οποίο πρόκειται να μεταφέ¬ 
ρει τη φορολογική του κατοικία στο εξωτερικό οφείλει 
να υποβάλει, το αργότερο έως την τελευταία εργάσιμη 
ημέρα του πρώτου δεκαήμερου του μηνός Μαρτίου του 
φορολογικού έτους που ακολουθείτο φορολογικό έτος 
αναχώρησης, στο Τμήμα ή Γραφείο Συμμόρφωσης και 
Σχέσεων με τους Φορολογουμένους της Δ.Ο.Υ. όπου εί¬ 
ναι υπόχρεος υποβολής δήλωσης φορολογίας εισοδήμα¬ 
τος ως φορολογικός κάτοικος Ελλάδος: αίτηση (έντυπο 
Μ0) με συνημμένα τα έντυπα ΜΙ και Μ7 συμπληρωμένα, 
όπως ορίζουν οι κείμενες διατάξεις, και επιπλέον για τον 
ορισμό φορολογικού εκπροσώπου του στην Ελλάδα έγ¬ 
γραφη δήλωση με βεβαιωμένο το γνήσιο της υπογραφής 
του. Παράλληλα, συνυποβάλλει τα σχετικά δικαιολογητι- 
κά κατά περίπτωση, σύμφωνα με τα προβλεπόμενα στις 
παρ.2 και 3 της παρούσας. 

Ο υπάλληλος της Δ.Ο.Υ., αφού παραλάβει τα ως άνω 
έντυπα, οφείλει να συμπληρώσει την ηλεκτρονική εφαρ¬ 
μογή για τη μεταβολή της φορολογικής κατοικίας, ακο¬ 
λουθώντας τις οδηγίες της Διεύθυνσης Ηλεκτρονικής 
Διακυβέρνησης της Α.Α.Δ.Ε.. 

2. Το προαναφερθέν φυσικό πρόσωπο οφείλει να προ¬ 
σκομίσει, το αργότερο έως την τελευταία εργάσιμη ημέ¬ 
ρα του πρώτου δεκαήμερου του μηνός Σεπτεμβρίου του 
φορολογικού έτους που ακολουθεί το φορολογικό έτος 
αναχώρησης, στο ως άνω Τμήμα ή Γραφείο της Δ.Ο.Υ.: 

(α) Βεβαίωση φορολογικής κατοικίας από την αρμόδια 
φορολογική αρχή του κράτους όπου δηλώνει φορολο¬ 
γικός κάτοικος, από την οποία να προκύπτει ότι είναι 
φορολογικός κάτοικος αυτού του κράτους. Εάν ο φο¬ 
ρολογούμενος έχει εγκατασταθεί σε κράτος με το οποίο 
υφίσταται Σύμβαση Αποφυγής Διπλής Φορολογίας Ει¬ 
σοδήματος (στο εξής ΣΑΔΦΕ), μπορεί να προσκομίσει, 
αντί της βεβαίωσης, την προβλεπόμενη Αίτηση για την 
Εφαρμογή της ΣΑΔΦΕ όπου είναι ενσωματωμένο το πι¬ 
στοποιητικό φορολογικής κατοικίας (δίγλωσσα έντυπα) ή 

(β) Σε περίπτωση που δεν προβλέπεται η έκδοση των 
ανωτέρω από την αρμόδια φορολογική αρχή, αντίγραφο 
της εκκαθάρισης της δήλωσης φορολογίας εισοδήματος 
ή, ελλείψει εκκαθάρισης αντίγραφο της σχετικής δήλω¬ 
σης φορολογίας εισοδήματόςτου, που υπέβαλε στο άλλο 
κράτος ως φορολογικός κάτοικος του κράτους αυτού. 

γ) Σε περίπτωση που δεν είναι δυνατή η προσκόμιση 
κάποιων από τα ανωτέρω δικαιολογητικά (υπό α' ή β'), 
επειδή αποδεδειγμένα η αλλοδαπή φορολογική αρχή 
δεν τα εκδίδει, τότε απαιτείται βεβαίωση από οποιαδή¬ 
ποτε άλλη δημόσια ή δημοτική ή άλλη αναγνωρισμένη 
αρχή, με την οποία θα αποδεικνύεται η μόνιμη και σταθε¬ 
ρή εγκατάσταση του προσώπου αυτού στο άλλο κράτος. 

3. Επιπλέον των οριζομένων στην παράγραφο 2, ο φο¬ 
ρολογούμενος οφείλει να προσκομίσει, κατά περίπτωση, 
και τα κάτωθι: 

α) Δικαιολογητικά που να αποδεικνύουν την ημερομη¬ 
νία αναχώρησης και εγκατάστασης του στη χώρα όπου 
δηλώνει κάτοικος, προκειμένου να διαπιστώνεται ότι 
έχει συμπληρώσει τουλάχιστον 183 ημέρες στη χώρα 
αυτή μέσα σε ορισμένο φορολογικό έτος, ήτοι στο προ¬ 
ηγούμενο έτος από εκείνο εντός του οποίου γίνεται η 
αίτηση μεταβολής. Τα δικαιολογητικά αυτά μπορεί να 
είναι, εναλλακτικά και ενδεικτικά, έγγραφα περί ανάλη¬ 
ψης μισθωτής εργασίας, έναρξης επαγγελματικής δρα¬ 
στηριότητας στην εν λόγω χώρα και υπαγωγής του στην 
ασφαλιστική νομοθεσία της χώρας αυτής, εγγραφής σε 
δημοτολόγιο της εν λόγω χώρας, μίσθωσης κατοικίας, 
εγγραφής ή παρακολούθησης σχολείων των τέκνων στη 
χώρα αυτή. 

Αντί των πιο πάνω επιπλέον δικαιολογητικών, ο φο¬ 
ρολογούμενος δύναται να προσκομίζει πιστοποιητικά 
φορολογικής κατοικίας από τη χώρα στην οποία δηλώνει 
κάτοικος των δύο (2) προηγούμενων ετών από το έτος 
στο οποίο υποβάλλεται η αίτηση μεταβολής. 

β) Ειδικότερα, για την περίπτωση που ένας εκ των 
συζύγων ή μερών συμφώνου συμβίωσης αιτείται τη 
μεταβολή της φορολογικής του κατοικίας ενώ ο άλλος 
παραμένει φορολογικός κάτοικος Ελλάδος, πέραν των 
δικαιολογητικών της παραγράφου 2 και της περίπτωσης 
α'της παρούσας παραγράφου, θα πρέπει να προσκομί¬ 
ζονται επιπλέον και αθροιστικά και τα κάτωθι δικαιολο- 
γητικά, από τα οποία να προκύπτει ότι ο αιτούμενοςτη 
μεταβολή πράγματι βρίσκεται εκτός Ελλάδος και έχει 
οργανώσει τη ζωή του στην αλλοδαπή κατά τρόπο μό¬ 
νιμο ή διαρκή: 

- στοιχεία για την απασχόληση του στην αλλοδαπή, 
από τα οποία αποδεικνύεται ο μόνιμος ή μακροπρόθε¬ 
σμος χαρακτήρας της απασχόλησης, 

- στοιχεία για την ύπαρξη τραπεζικού λογαριασμού 
στην αλλοδαπή, 

- στοιχεία για την ύπαρξη ιδιόκτητης ή μισθωμένης 
κατοικίας του και λογαριασμών υπηρεσιών κοινής ωφέ¬ 
λειας στην αλλοδαπή καθώς και 

- στοιχεία για την απόκτηση φορολογικού, ασφαλι¬ 
στικού ή αντίστοιχου Μητρώου στην αλλοδαπή (πχ ΑΜ 
κοινωνικής ασφάλισης). 

4. Τα ως άνω αλλοδαπά δημόσια έγγραφα, όπως 
αυτά καθορίζονται στις διατάξεις του άρθρου 1 του ν. 


1497/1984 (ΑΊ88) θα προσκομίζονται κατά τα διεθνή 
νόμιμα (σφραγίδα 3ρο5ΐίΙΙθ, προξενική θεώρηση, θεώ¬ 
ρηση από το ελληνικό προξενείο, κατά τα οριζόμενα σε 
διεθνείς συνθήκες που έχουν κυρωθεί με νόμο από την 
Ελλάδα, κατά περίπτωση). 

Για τις Υπηρεσίες και τα πρόσωπα που δικαιούνται να 
διενεργούν επίσημες μεταφράσεις ισχύουν τα αναφερό- 
μενα στο αριθ.770/ΑΣ3333/11.6.2009 έγγραφο της Ε3 
Διεύθυνσης Διοικητικών και Δικαστικών Υποθέσεων του 
Υπουργείου Εξωτερικών, το οποίο είχε σταλεί, μεταξύ 
άλλων, με το αριθ. 1063343/701 /0006Δ/1.7.2009 έγγρα¬ 
φο της Διεύθυνσης Οργάνωσης της Γενικής Διεύθυν¬ 
σης Διοικητικής Υποστήριξης της Γενικής Γραμματείας 
Φορολογικών και Τελωνειακών Θεμάτων και σε όλες τις 
Φορολογικές Υπηρεσίες, Κεντρικές, Ειδικές Αποκεντρω¬ 
μένες και Περιφερειακές, με περαιτέρω οδηγίες για την 
ορθή εφαρμογή. 

Από τη διαδικασία αυτή εξαιρούνται οι ΑΙΤΗΣΕΙΣ ΓΙΑ 
ΤΗΝ ΕΦΑΡΜΟΓΗ ΤΩΝ ΣΑΔΦΕ, όπως αυτές έχουν συμφω- 
νηθεί με τα πενήντα επτά (57) κράτη με τα οποία η Ελλάδα 
έχει συνάψει Συμβάσεις Αποφυγής Διπλής Φορολογίας. 
Ειδικές προβλέψεις διέπουν τις ΑΙΤΗΣΕΙΣ ΓΙΑ ΤΗΝ ΕΦΑΡ¬ 
ΜΟΓΗ ΤΩΝ ΣΑΔΦΕ με ΗΠΑ,ΤΟΥΡΚΙΑ ΚΑΙ ΜΟΛΔΑΒΙΑ όπως 
περιγράφονται στις ΠΟΑ. 1107/1999, ΠΟΑ. 1092/2005, 
ΠΟΑ. 1210/2015 αντίστοιχα για κάθε κράτος. 

5. Κατά την εξέταση της αίτησης για τη μεταβολή της 
φορολογικής κατοικίας, οι Δ.Ο.Υ. απαιτείται να προβαί¬ 
νουν σε έλεγχο πληρότητας και επάρκειας του φακέ¬ 
λου που υποβάλλει ο φορολογούμενος, σύμφωνα με 
τα ανωτέρω. 

Σε περίπτωση που ο φορολογούμενος, ο οποίος έχει 
υποβάλλει τα έντυπα (Μ0-Μ1-Μ7) και προσκομίσει, 
εμπροθέσμως, και πάντως το αργότερο εντός του έτους 
που υποβάλλεται η αίτηση για τη μεταβολή της κατοικί¬ 
ας τα προβλεπόμενα δικαιολογητικά, τα οποία κριθούν 
πλήρη και επαρκή από τη Φορολογική Διοίκηση, θεω¬ 
ρείται φορολογικός κάτοικος εξωτερικού, και τα εν λόγω 
έντυπα (Μ0-Μ1-Μ7) προωθούνται, μαζί με την έγγραφη 
δήλωση για τον ορισμό φορολογικού εκπροσώπου και 
τη σχετική έγκριση, στοΤμήμα ή Γραφείο Διοικητικής και 
Μηχανογραφικής Υποστήριξης της Δ.Ο.Υ., προκειμένου 
να καταχωρηθούν στο υποσύστημα Μητρώου οι σχετι¬ 
κές μεταβολές. Ως ημερομηνία μεταβολής καταχωρείται 
στο υποσύστημα Μητρώου, η αναγραφόμενη από τον 
φορολογούμενο στο έντυπο ΜΙ. Η βεβαίωση μεταβο¬ 
λής κοινοποιείται, σύμφωνα με τις διατάξεις του Κώδικα 
Φορολογικής Διαδικασίας, από το Τμήμα ή Γραφείο Δι¬ 
οικητικής και Μηχανογραφικής Υποστήριξης της Δ.Ο.Υ. 
στον φορολογικό εκπρόσωπο. Ο φορολογούμενος, εφό¬ 
σον είναι υπόχρεος σε υποβολή δήλωσης φορολογίας 
εισοδήματος στην Ελλάδα, δύναται να την υποβάλει ως 
φορολογικός κάτοικος εξωτερικού το αργότερο μέχρι 
τη λήξη του φορολογικού έτους που ακολουθεί το έτος 
αναχώρησης. 

Σε περίπτωση που ο φορολογούμενος υποβάλει τα 
έντυπα (Μ0-Μ1-Μ7) και προσκομίσει, εμπροθέσμως, τα 
προβλεπόμενα δικαιολογητικά, αλλά δεν κριθούν πλή¬ 
ρη και επαρκή, ενημερώνεται από το Τμήμα ή Γραφείο 
Συμμόρφωσης και Σχέσεων με τους Φορολογουμένους 

ότι το αίτημα του για μεταφορά της φορολογικής κα¬ 
τοικίας του απορρίπτεται και η αίτηση με τα συνημμένα 
έντυπα και δικαιολογητικά τίθενται στον φάκελό του. 
Ο φορολογούμενος, στην περίπτωση αυτή, υποχρεού- 
ται να υποβάλει δήλωση φορολογίας εισοδήματος ως 
φορολογικός κάτοικος Ελλάδος (παγκόσμιο εισόδημα) 
το αργότερο μέχρι τη λήξη του επόμενου φορολογικού 
έτους από αυτό που αφορούσε το αίτημα μεταφοράς, 
χωρίς την επιβολή προστίμου εκπρόθεσμης δήλωσης. 

Σε περίπτωση που ο φορολογούμενος υποβάλει τα 
έντυπα (Μ0-Μ1-Μ7) και δεν προσκομίσει τα προβλε- 
πόμενα δικαιολογητικά, ενημερώνεται από το Τμήμα 
ή Γραφείο Συμμόρφωσης και Σχέσεων με τους Φορο- 
λογουμένους ότι το αίτημα του για μεταφορά της φο¬ 
ρολογικής κατοικίας του απορρίπτεται και η αίτηση με 
τα συνημμένα έντυπα και δικαιολογητικά τίθενται στον 
φάκελό του. Ο φορολογούμενος, στην περίπτωση αυτή, 
υποχρεούται να υποβάλει δήλωση φορολογίας εισοδή¬ 
ματος ως φορολογικός κάτοικος Ελλάδος (παγκόσμιο 
εισόδημα), η οποία θεωρείται εκπρόθεσμη από την κα¬ 
ταληκτική ημερομηνία υποβολήςτων δηλώσεων φορο¬ 
λογίας εισοδήματος και επισύρει την επιβολή προστίμου. 

Τέλος, εάν ο φορολογούμενος υποβάλει τα έντυπα 
(Μ0-Μ1-Μ7) και προσκομίσει εκπροθέσμωςτα προβλε- 
πόμενα δικαιολογητικά, υποχρεούται να υποβάλει δήλω¬ 
ση φορολογίας εισοδήματος ως φορολογικός κάτοικος 
Ελλάδος ή, εφόσον είναι υπόχρεος, ως φορολογικός 
κάτοικος εξωτερικού, η οποία θεωρείται εκπρόθεσμη 
από την, κατά περίπτωση, καταληκτική ημερομηνία 
υποβολήςτων δηλώσεων φορολογίας εισοδήματος και 
επισύρει την επιβολή προστίμου. 

6. Η Δ.Ο.Υ. υποχρεούται να αποφανθεί σχετικά με την 
πληρότητα και επάρκεια του φακέλου εντός δύο (2) μη¬ 
νών από την ημερομηνία υποβολής των δικαιολογητικών 
των παραγράφων 2 και 3 της παρούσας. Αιτήσεις που 


υποβάλλονται και δικαιολογητικά που προσκομίζονται 
έως την 31η Δεκεμβρίου του έτους που ακολουθεί το 
φορολογικό έτος αναχώρησης παραλαμβάνονται κανο¬ 
νικά χωρίς κυρώσεις και εξετάζονται, ισχύουσας ωστόσο 
της δυνατότητας της Δ.Ο.Υ. να αποφανθεί εντός δύο (2) 
μηνών. Αντιθέτως, εάν οι αιτήσεις υποβληθούν ή τα δι- 
καιολογητικά προσκομιστούν μετά την 31 η Δεκεμβρίου 
του έτους που ακολουθεί το έτος αναχώρησης, αυτές 
θα εξετάζονται με τη διαδικασία της ΠΟΑ. 1177/2014 
εγκυκλίου αλλά μετά δικαιολογητικά που προβλέπονται 
στην παρούσα απόφαση. 

7. Ο φορολογούμενος οφείλει να διατηρεί όλα τα δι- 
καιολογητικά που απαιτούνται για την απόδειξη της φο¬ 
ρολογικής του κατοικίας στην αλλοδαπή σε περίπτωση 
φορολογικού ελέγχου. 

8. Τα ανωτέρω έχουν εφαρμογή για αιτήσεις μεταβο¬ 
λής φορολογικής κατοικίας που υποβάλλονται εντός του 
2017 και επόμενα και αφορούν μεταβολή φορολογικής 
κατοικίας φυσικού προσώπου για τα έτη 2016 και επό¬ 
μενα, αντίστοιχα. Οι φορολογούμενοι των οποίων οι 
υποβληθείσες εντός του 2017 αιτήσεις απορρίφθηκαν, 
δύνανται να προβούν σε εκ νέου υποβολή σχετικής αί¬ 
τησης, η οποία εξετάζεται κατά τα ειδικότερα οριζόμε¬ 
να στην παρούσα, εφόσον πληρούν τις τιθέμενες στην 
παρούσα προϋποθέσεις. 

9. Η παρούσα ισχύει από τη δημοσίευσή της. Η από¬ 
φαση ΓΓΔΕ ΠΟΑ. 1058/2015 καταργείται από την έναρξη 
ισχύος της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2017 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 




58922 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'4441/15.12.2017 


=τ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























